Келесі жылы инфляция деңгейі төмендейді
"Келесі жылы инфляция деңгейі төмендейді" | "https://abai.kz/post/161245"
TITLE: Келесі жылы инфляция деңгейі төмендейді
URL: https://abai.kz/post/161245
META: "Келесі жылы инфляция деңгейі төмендейді" | "https://abai.kz/post/161245"
DATE: 29.11.2022
AUTHOR(s): Abai.kz
TOTAL WORDS: 104
TEXT: Еуразиялық даму банкі 2023 жылға арналған макроэкономикалық болжамын таныстыру кезінде келесі жылы Қазақстанда инфляция қарқыны бәсеңдейтінін айтты. «Біздің бағалауымызға қарағанда, инфляция 2023 жылдың басындағы шамамен 19 пайыздан 2023 жылдың желтоқсанында 8 пайызға дейін төмендейді. Инфляция бәсеңдеуі мүмкін, дегенмен инфляция тәуекелі әлі де жоғары деп есептейміз. Бұған негізінен сыртқы сектор ықпал етеді. Осыған орай Қазақстан Ұлттық банкі базалық мөлшерлемені 2023 жылдың бірінші жартыжылдығында шамамен 16 пайыз деңгейінде сақтайды деп ойлаймыз. Одан әрі инфляцияның тұрақты бәсеңдеуі жағдайында және сыртқы инфляциялық қысымның әлсіреуіне қарай мөлшерлеме 2023 жылдың екінші жартысында төмендей бастауы мүмкін», - деді Аналитикалық жұмыс дирекциясының елдер бойынша талдау жүргізу орталығының аға талдаушысы Айгүл Бердіғұлова. Abai.kz
